Suomen ympäristökeskuksessa laaditussa selvityksessä ehdotetaan, että työmatkojen verovähennys uudistettaisiin kilometriperusteiseksi.

Uudessa malli tarkoittaisi noin 17 sentin kilometrikohtaista korvausta. PEKKA VIRTANEN

Ehdotuksessa verovähennys määräytyisi suoraan asunnon ja työpaikan välisen matkan mukaan. Nykyisessä käytännössä otetaan huomioon myös esimerkiksi julkinen liikenne ja etäisyys kotoa pysäkille.

Ympäristökeskuksen erikoistutkijan Mika Ristimäen mukaan yksinkertaisempi malli olisi hallinnollisesti kevyempi toteuttaa ja se helpottaisi palkansaajaa ennakoimaan verovähennystä.

Uudessa mallissa korvaus olisi noin 17 senttiä kilometriltä. Ympäristökeskuksen mukaan uuden mallin kustannukset vastaisivat nykyisen mallin kokonaiskustannuksia.

Selvitys on laadittu yhteistyössä ympäristöministeriön, liikenne- ja viestintäministeriön, valtiovarainministeriön, Liikenneviraston ja Verohallinnon kanssa.

https://helda.helsinki.fi/handle/10138/154287